VENDIM
Nr. 513, datë 1.8.2024

[bookmark: _Hlk144463580]PËR PËRCAKTIMIN E PROCEDURAVE DHE TË INFORMACIONIT TË DETAJUAR, QË PËRMBAN RAPORTI PËR ÇDO VEND NË LIDHJE ME GRUPET E SHOQËRIVE SHUMËKOMBËSHE[footnoteRef:2] [2:  Ky vendim është përafruar pjesërisht me direktivën e Këshillit (BE) 2016/881, e datës 25 maj 2016, që ndryshon direktivën 2011/16/BE, lidhur me shkëmbimin automatik të detyrueshëm të informacionit në fushën e tatimeve. Numri CELEX 32016L0881, Fletorja Zyrtare e Bashkimit Evropian, seria L, nr. 146, datë 3.6.2016, faqe 8–21.] 


Në mbështetje të nenit 100 të Kushtetutës dhe të pikës 2, të nenit 63/4, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar, me propozimin e ministrit të Financave, Këshilli i Ministrave

VENDOSI:

Neni 1
Objekti

Objekti i këtij vendimi është përcaktimi i procedurave dhe i informacionit të detajuar, që përmban raporti për çdo vend në lidhje me grupet e shoqërive shumëkombëshe.

Neni 2
Përkufizime

Kuptimi i termave “entitet përbërës”, “entitet raportues” dhe “pasqyra financiare të konsoliduara”, në kuadër të plotësimit të raportit për çdo vend, janë përcaktuar përkatësisht në shkronjat “ç”, “d” dhe “f”, të nenit 63/1, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar.

Neni 3
[bookmark: _Hlk159229987]Informacion i përgjithshëm për plotësimin e një raporti për çdo vend

1. Informacioni i përgjithshëm sipas këtij neni i shërben plotësimit të një raporti për çdo vend, në përputhje me nenin 63/4, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar.
2. Të dhënat e selisë së përhershme raportohen duke iu referuar juridiksionit tatimor, në të cilin ajo ndodhet dhe jo duke iu referuar juridiksionit tatimor të rezidencës së njësisë së biznesit, pjesë e së cilës është selia e përhershme. Raportimi i juridiksionit tatimor të rezidencës për njësinë e biznesit, ku bën pjesë selia e përhershme, duhet të përjashtojë të dhënat financiare që lidhen me selinë e përhershme.
3. Të dhënat e raportuara në tabelat përkatëse mbulojnë vitin fiskal të entitetit raportues. Për entitetet përbërëse, në diskrecionin e entitetit raportues, tabelat pasqyrojnë mbi një bazë të qëndrueshme:
a) informacion për vitin fiskal të entiteteve përbërëse përkatëse, që përfundon në të njëjtën datë me vitin fiskal të entitetit raportues ose që përfundon brenda periudhës 12-mujore, që i paraprin kësaj date; ose
b) informacion për të gjitha entitetet përbërëse përkatëse të raportuara për vitin fiskal të entitetit raportues.
4. Entiteti raportues përdor vazhdimisht të njëjtat burime të dhënash nga viti në vit në plotësimin e tabelës përkatëse. Entiteti raportues mund të zgjedhë të përdorë të dhëna nga paketat e saj raportuese të konsoliduara, nga pasqyrat financiare të njësive të veçanta, pasqyrat financiare rregullatore ose llogaritë e menaxhimit të brendshëm. Nuk është e nevojshme të rakordohet raportimi i të ardhurave, i fitimit dhe i tatimit në tabelë me pasqyrat financiare të konsoliduara. Nëse pasqyrat financiare statutore përdoren si bazë për raportim, të gjitha shumat konvertohen në monedhën funksionale të deklaruar të entitetit raportues, me kursin mesatar të këmbimit për vitin e deklaruar në tabelën 3, “Informacion shtesë”, të shtojcës 1. Në këtë tabelë, entiteti raportues jep një përshkrim të shkurtër të burimeve të të dhënave të përdorura në përgatitjen e tabelës përkatëse. Nuk ka nevojë të bëhen rregullime për dallimet në parimet e kontabilitetit të aplikuara nga një juridiksion tatimor në juridiksionin tjetër tatimor. Nëse bëhet një ndryshim në burimin e të dhënave të përdorura nga viti në vit, entiteti raportues shpjegon arsyet e ndryshimit dhe pasojat e tij në tabelën 3, “Informacion shtesë”, të shtojcës 1.

[bookmark: _Toc154134985]Neni 4
Përmbajtja dhe formati i raportit për çdo vend

[bookmark: _Hlk159836700]1. Në përputhje me nenin 63/4, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar, raporti për çdo vend përmban informacionin e dhënë në tabelat 1, 2 dhe 3, të shtojcës 1, dhe plotësimi i tyre bëhet në përputhje me përkufizimet dhe udhëzuesin për secilën tabelë.
2. Plotësimi i raportit për çdo vend në Shqipëri bazohet në udhëzuesin e publikuar të Organizatës për Bashkëpunim dhe Zhvillim Ekonomik për zbatimin e raportimit për çdo vend, i cili përditësohet kohë pas kohe.

[bookmark: _Toc154134991]Neni 5
Njoftimet

1. Detyrimi i njoftimit në lidhje me raportimin për çdo vend, referuar nenit 63/3, të ligjit nr.9920, datë 19.5.2008, “Për procedurat tatimore në Republikën e Shqipërisë”, të ndryshuar, zbatohet për të gjitha entitetet përbërëse të një grupi shoqërie shumëkombëshe, që janë rezidente tatimore në Shqipëri, sipas kuptimit të dhënë në nenin 63/1 të këtij ligji. Pavarësisht nëse vepron si entiteti mëmë përfundimtar ose ndryshe, entiteti informon administratën tatimore për detajet e entitetit raportues, nëpërmjet informacionit specifik që jepet sipas shtojcës 2.
2. Kërkesa për të dorëzuar një formular njoftimi lind në rast të çdo ndryshimi në informacionin e dhënë më parë dhe bëhet brenda afatit kohor të përcaktuar në nenin 6, të këtij vendimi. Nëse nuk ka ndryshime në rrethana ose informacion që nga dorëzimi fillestar i njoftimit në administratën tatimore, një entitet përbërës rezident tatimor i një grupi shoqërie shumëkombëshe është i përjashtuar nga dorëzimi i formularit të njoftimit për periudhat pasuese.
3. Në rastet kur shumë entitete përbërëse të të njëjtit grup shoqërie shumëkombëshe janë rezidente tatimore në Shqipëri, grupi i shoqërive shumëkombëshe mund të caktojë një nga këto entitete për të paraqitur një njoftim të vetëm, që përfshin të gjitha entitetet përbërëse rezidente tatimore në Shqipëri. Në raste të tilla, njoftimi liston në mënyrë gjithëpërfshirëse të gjitha entitetet përbërëse rezidente në Shqipëri.

[bookmark: _Toc154134992]Neni 6
Afati i njoftimit

1. Sipas nenit 63/3, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar, bëhet një njoftim për të gjitha entitetet përbërëse rezidente tatimore të një grupi shoqërie shumëkombëshe, në kuptim të nenit 63/1 të ligjit, jo më vonë se dita e fundit e vitit fiskal, në përputhje me kërkesat e raportimit. Përcaktimi i “vitit fiskal për qëllime raportimi” varet nga detyrimet e raportimit të grupit të shoqërive shumëkombëshe dhe, si rrjedhojë, të entitetit mëmë përfundimtar. Ky parashikim ka përparësi ndaj kërkesave të raportimit të entiteteve përbërëse individuale.
2. Periudha e njoftimit pasqyron periudhën fiskale të entitetit mëmë përfundimtar të grupit të shoqërive shumëkombëshe. Koncepti i vitit fiskal për qëllime raportimi mbetet i pavarur nga fakti nëse entitetet përbërëse individuale brenda grupit të shoqërive shumëkombëshe kanë një vit fiskal të ndryshëm nga viti kalendarik ose nëse ka vite fiskale të ndryshme brenda grupit të shoqërive shumëkombëshe. Kriteri kryesor është viti fiskal i përcaktuar nga detyrimet raportuese të grupit të shoqërive shumëkombëshe dhe entitetit mëmë përfundimtar të tij.

[bookmark: _Toc154134993]Neni 7
[bookmark: _Hlk161741706]Dorëzimi i një raporti për çdo vend pranë administratës tatimore të Republikës së Shqipërisë

1. Raporti për çdo vend dorëzohet nga entiteti raportues pranë administratës tatimore të Republikës së Shqipërisë në formatin e një skeme XML, në përputhje me sa parashikohet në manualin e tatimpaguesit për raportimin për çdo vend të miratuar me urdhër nga drejtori i Përgjithshëm i Tatimeve, në referencë të skemës XML të Organizatës për Bashkëpunim dhe Zhvillim Ekonomik për raportimin për çdo vend dhe udhëzuesit të përdoruesit përkatës të skemës XML për raportimin për çdo vend.
2. Skema XML për raportimin për çdo vend është formati i unifikuar i të gjitha juridiksioneve për përgatitjen, dorëzimin dhe shkëmbimin elektronik të raporteve për çdo vend.
3. Në manualin e tatimpaguesit për raportimin për çdo vend jepet informacioni që kërkohet të përfshihet në çdo element të dhënash të raportit për çdo vend, që raportohet në skemën XML, si dhe udhëzime se si bëhen korrigjime të artikujve të të dhënave brenda një skedari, që mund të përpunohet automatikisht.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

SHTOJCA 1
PËRMBAJTJA DHE FORMATI I RAPORTIT PËR ÇDO VEND

Tabela 1. Pasqyra e alokimit të të ardhurave, tatimeve dhe aktiviteteve të biznesit sipas juridiksionit tatimor
	Emri i grupit të shoqërive shumëkombëshe:
Viti fiskal:
Monedha e përdorur:


	Juridiksioni tatimor
	Të ardhurat
	Fitimi (humbja) para tatimit mbi të ardhurat
	Tatimi i paguar mbi të ardhurat (në bazë të parave cash)
	Tatimi i përllogaritur mbi të ardhurat - viti aktual
	Kapitali i deklaruar
	Fitimet e akumuluara
	Numri i punonjësve
	Asetet e prekshme përveç parasë cash dhe ekuivalentëve të parasë cash

	
	Palë të lidhura
	Palë të pavarura
	Totali
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	



UDHËZUES PËR PËRGATITJEN E TABELËS 1
Juridiksioni tatimor. Në kolonën e parë të tabelës, entiteti raportues liston të gjitha juridiksionet tatimore, në të cilat entitetet përbërëse të grupit të shoqërive shumëkombëshe janë rezidente për qëllime tatimore. Juridiksioni tatimor është juridiksioni shtetëror ose joshtetëror, që ka autonomi fiskale. Një rresht i veçantë duhet të përfshihet për të gjitha entitetet përbërëse të grupit të shoqërive shumëkombëshe, që konsiderohen nga entiteti raportues se nuk janë rezidente në ndonjë juridiksion tatimor për qëllime tatimore. Kur një entitet përbërës është rezident në më shumë se një juridiksion tatimor, zbatohet marrëveshja tatimore përkatëse për të përcaktuar juridiksionin tatimor të rezidencës. Kur nuk ekziston asnjë marrëveshje tatimore e zbatueshme, entiteti përbërës raportohet në juridiksionin tatimor të vendit të menaxhimit efektiv të entitetit përbërës. Vendi i menaxhimit efektiv përcaktohet në përputhje me parashikimet e nenit 4 të modelit të Konventës Tatimore të Organizatës për Bashkëpunim dhe Zhvillim Ekonomik dhe komentarit të tij.
Të ardhurat. Në tri kolonat e tabelës nën titullin “Të ardhurat”, entiteti raportues raporton informacionin në vijim: (i) shumën e të ardhurave të të gjitha entiteteve përbërëse të grupit të shoqërive shumëkombëshe në juridiksionin tatimor përkatës, të krijuara nga transaksionet me palët e lidhura; (ii) shumën e të ardhurave të të gjitha entiteteve përbërëse të grupit të shoqërive shumëkombëshe në juridiksionin tatimor përkatës, të krijuara nga transaksionet me palë të pavarura; dhe (iii) totalin e (i) dhe (ii). Të ardhurat përfshijnë të ardhurat nga shitja e inventarit dhe pronave, shërbimet, honorarët, interesat, primet dhe çdo shumë tjetër. Të ardhurat përjashtojnë pagesat e marra nga entitetet përbërëse të tjera që trajtohen si dividend në juridiksionin tatimor të paguesit.
Fitimi (humbja) para tatimit mbi të ardhurat. Në kolonën e pestë të tabelës, entiteti raportues raporton shumën e fitimit (humbjes) para tatimit mbi të ardhurat për të gjitha entitetet përbërëse rezidente për qëllime tatimore në juridiksionin tatimor përkatës. Fitimi (humbja) para tatimit mbi të ardhurat përfshin të gjithë zërat e jashtëzakonshëm të të ardhurave dhe shpenzimeve. 
Tatimi i paguar mbi të ardhurat (në bazë të parave cash). Në kolonën e gjashtë të tabelës, entiteti raportues raporton shumën totale të tatimit të paguar mbi të ardhurat gjatë vitit përkatës fiskal nga të gjitha entitetet përbërëse rezidente për qëllime tatimore në juridiksionin tatimor përkatës. Tatimi i paguar përfshin tatimin e parave cash të paguar nga entiteti përbërës në juridiksionin tatimor të rezidencës dhe në të gjitha juridiksionet e tjera tatimore. Tatimi i paguar përfshin tatimin e mbajtur në burim të paguar nga entitetet e tjera (shoqëritë e lidhura dhe shoqëritë e pavarura) në lidhje me pagesat ndaj entitetit përbërës. Kështu, nëse shoqëria A, rezidente në juridiksionin tatimor A, fiton interes në juridiksionin tatimor B, tatimi i mbajtur në juridiksionin tatimor B raportohet nga shoqëria A.
Tatimi i përllogaritur mbi të ardhurat (viti aktual). Në kolonën e shtatë të tabelës, entiteti raportues raporton shumën aktuale të shpenzimit tatimor të përllogaritur, të regjistruar mbi fitimet ose humbjet e tatueshme të vitit të raportimit të të gjitha entiteteve përbërëse rezidente për qëllime tatimore në juridiksionin tatimor përkatës. Shpenzimi tatimor aktual pasqyron vetëm veprimet në vitin aktual dhe nuk përfshin tatimet e shtyra ose parashikime për detyrime tatimore jo të sigurta.
Kapitali i deklaruar. Në kolonën e tetë të tabelës, entiteti raportues raporton shumën e kapitalit të deklaruar të të gjitha entiteteve përbërëse rezidente për qëllime tatimore në juridiksionin tatimor përkatës. Për sa u përket selive të përhershme, kapitali i deklaruar raportohet nga entiteti i selisë së përhershme, përveç rasteve kur ekziston një kërkesë kapitali e përcaktuar, në juridiksionin tatimor të selisë së përhershme për qëllime rregullatore.
Fitimet e akumuluara. Në kolonën e nëntë të tabelës, entiteti raportues raporton shumën e të ardhurave totale të akumuluara të të gjitha entiteteve përbërëse rezidente për qëllime tatimore në juridiksionin tatimor përkatës në fund të vitit. Për sa i përket selive të përhershme, fitimet e akumuluara raportohen nga entiteti i selisë së përhershme.
Numri i punonjësve. Në kolonën e dhjetë të tabelës, entiteti raportues raporton numrin total të punonjësve me kohë të plotë të të gjitha entiteteve përbërëse rezidente për qëllime tatimore në juridiksionin tatimor përkatës. Numri i punonjësve mund të raportohet në fund të vitit, në bazë të niveleve mesatare të punësimit për vitin, ose mbi çdo bazë tjetër të aplikuar në mënyrë të vazhdueshme në të gjitha juridiksionet tatimore dhe nga viti në vit. Për këtë qëllim, kontraktorët e pavarur që marrin pjesë në aktivitetet e zakonshme operative të entitetit përbërës, mund të raportohen si punonjës. Rrumbullakimi ose përafrimi i arsyeshëm i numrit të punonjësve është i lejueshëm, me kusht që një rrumbullakim ose përafrim i tillë të mos shtrembërojë materialisht shpërndarjen relative të punonjësve nëpër juridiksione të ndryshme tatimore. Qasje e qëndrueshme duhet të zbatohet nga viti në vit dhe në të gjitha entitetet.
Asetet e prekshme përveç parasë cash dhe ekuivalentëve të parasë cash. Në kolonën e njëmbëdhjetë të tabelës, entiteti raportues raporton shumën e vlerave neto kontabël të aseteve materiale të të gjitha entiteteve përbërëse rezidente për qëllime tatimore në juridiksionin tatimor përkatës. Në lidhje me selitë e përhershme, asetet raportohen duke iu referuar juridiksionit tatimor, në të cilin ndodhet selia e përhershme. Asetet e prekshme për këtë qëllim nuk përfshijnë paratë cash ose ekuivalentët e parasë cash, asetet jomateriale ose asetet financiare.

Tabela 2. Lista e të gjitha entiteteve përbërëse të grupit të shoqërive shumëkombëshe të përfshira në secilin grupim sipas juridiksionit tatimor
	Emri i grupit të shoqërive shumëkombëshe:
Viti fiskal:

	Juridiksioni tatimor
	Entitetet përbërëse rezidente në juridiksionin tatimor
	
	Numri i identifikimit tatimor
	Veprimtaria (të) kryesore e (të) biznesit

	
	
	Juridiksioni tatimor i organizatës ose i korporatës, nëse është i ndryshëm nga juridiksioni tatimor i rezidencës
	
	Kërkim dhe zhvillim
	Mbajtje ose administrim i pronësisë intelektuale
	Blerje ose prokurime
	Fabrikim ose prodhim
	Shitje, marketing ose shpërndarje
	Shërbime administrative, menaxhimi ose mbështetëse
	Ofrim i shërbimeve për palë jo të lidhura
	Financa të brendshme të grupit
	Shërbime financiare të rregulluara
	Sigurime
	Mbajtje e aksioneve ose e instrumenteve të tjera të kapitalit
	Pa veprimtari
	Tjetër1

1. Ju lutemi, specifikoni natyrën e veprimtarisë së entitetit përbërës në tabelën 3, “Informacion shtesë”.

UDHËZUES PËR PËRGATITJEN E TABELËS 2
Entitetet përbërëse rezidente në juridiksionin tatimor. Entiteti raportues liston, sipas çdo juridiksioni tatimor dhe sipas emrit të entitetit, të gjitha entitetet përbërëse të grupit të shoqërive shumëkombëshe, që janë rezidente për qëllime tatimore në juridiksionin përkatës tatimor. Siç është shprehur më sipër në lidhje me selitë e përhershme, selia e përhershme duhet të renditet duke iu referuar juridiksionit tatimor në të cilin ndodhet. Duhet të shënohet entiteti, të cilit i përket një seli e përhershme (p.sh. nëse një grup shoqërie shumëkombëshe përfshin një entitet përbërës, “XYZ Corp”, i cili është rezident në juridiksionin tatimor A dhe ka një seli të përhershme në juridiksionin tatimor B, tabela 2 duhet të përfshijë përshkrimin “XYZ Corp” për entitetin përbërës në juridiksionin tatimor A dhe përshkrimin “XYZ Corp - juridiksioni tatimor A SP” për selinë e përhershme në juridiksionin tatimor B).
Juridiksioni tatimor i organizatës ose i korporatës, nëse është i ndryshëm nga juridiksioni tatimor i rezidencës. Entiteti raportues raporton emrin e juridiksionit tatimor sipas ligjeve të të cilit është organizuar ose inkorporuar entiteti përbërës i grupit të shoqërive shumëkombëshe, nëse ai është i ndryshëm nga juridiksioni tatimor i rezidencës.
Numri i identifikimit tatimor. Entiteti raportues raporton numrin e identifikimit tatimor për të gjitha entitetet përbërëse të grupit të shoqërive shumëkombëshe, siç përcaktohet nga administrata tatimore në juridiksionin tatimor të çdo entiteti përbërës. Kur një entitet përbërës nuk ka një numër të identifikimit tatimor, vendoset vlera “NOTIN”. Kjo fushë nuk duhet të lihet bosh.
Veprimtaria(të) kryesore e (të) biznesit. Entiteti raportues përcakton natyrën e veprimtarisë ose të veprimtarive kryesore të biznesit të kryera nga entiteti përbërës në juridiksionin tatimor përkatës, duke zgjedhur një ose më shumë nga veprimtaritë e përshtatshme të dhëna në listën e mëposhtme. Nëse zgjidhet “tjetër”, entiteti raportues specifikon natyrën e veprimtarisë që ushtrohet nga entiteti përbërës në tabelën përkatëse “Informacion shtesë”.
Mund të zgjidhen më shumë se një veprimtari biznesi për çdo entitet përbërës, sipas rastit.

	Veprimtari biznesi

	Kërkim dhe zhvillim

	Mbajtje ose administrim i pronësisë intelektuale

	Blerje ose prokurime

	Fabrikim ose prodhim

	Shitje, marketing ose shpërndarje		

	Shërbime administrative, menaxhimi ose mbështetëse

	Ofrim i shërbimeve për palë jo të lidhura

	Financa të brendshme të grupit

	Shërbime financiare të rregulluara

	Sigurime

	Mbajtje e aksioneve ose e instrumenteve të tjera të kapitalit

	Pa veprimtari

	Tjetër



Tabela 3. Informacion shtesë
Emri i grupit të shoqërive shumëkombëshe:
Viti fiskal:
Ju lutemi, përfshini çdo informacion ose shpjegim tjetër të shkurtër, që e konsideroni të nevojshëm ose që lehtëson kuptimin e informacionit të detyrueshëm të dhënë në raportin për çdo vend.


UDHËZUES PËR PËRGATITJEN E TABELËS 3
Grupeve të shoqërive shumëkombëshe u kërkohet të japin një përshkrim të burimeve të të dhënave të përdorura për përgatitjen e raportit për çdo vend. Megjithëse përshkrimet mund të jenë të shkurtra, ato duhet të jenë të mjaftueshme për të mundësuar kuptimin e burimit të çdo informacioni në raport. Kur zbatohet një parim i përgjithshëm, ai përshkruhet së bashku me çdo përjashtim që ekziston. Kur informacioni që lidhet me një juridiksion të caktuar merret nga burime të ndryshme të dhënash ose kur burimet e të dhënave të përdorura ndryshojnë me kalimin e kohës, kjo duhet të shpjegohet.
Mund të jepen informacione ose shpjegime të tjera, që ndihmojnë më tej kuptimin e informacionit të detyrueshëm të dhënë në raportin për çdo vend, duke përfshirë supozimet që janë bërë gjatë përpilimit të informacionit dhe rregullat e kontabilitetit të zbatuara.





[bookmark: _GoBack]SHTOJCA 2
DETYRIMI I NJOFTIMIT LIDHUR ME RAPORTIN PËR ÇDO VEND

Emri i grupit:
Emri i entitetit shqiptar që jep këtë njoftim:
[bookmark: _Hlk159809736]Numri i identifikimit tatimor të entitetit:
Data e përfundimit të periudhës kontabël:

- Njoftim në përputhje me shkronjën “a”, të nenit 63/3, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar:

Ky njoftim po dorëzohet në emër të: (Vendosni PO ose JO brenda kutive, sipas rastit)

- entitetit mëmë përfundimtar?

- entitetit përbërës?


- Njoftim në përputhje me shkronjën “b”, të nenit 63/3, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar (kur entiteti shqiptar nuk është entiteti mëmë përfundimtar):

Emri i entitetit raportues:
Juridiksioni ku dorëzohet:
Numri i identifikimit tatimor të entitetit raportues:
Adresa e plotë e entitetit raportues:
Data e përfundimit të periudhës kontabël të entitetit raportues:

Lista e të gjitha entiteteve përbërëse shqiptare:
Emri:
Numri i identifikimit tatimor:
Adresa:



